Ja, de kan drikke regnvand, men det anbefales ikke. Regnvand kan bl.a. indeholde fugleinfluenza. Det anbefales at give dem adgang til frisk postevand fra vandhanen. Vandet bør regelmæssigt udskiftes med frisk vand og vandtruget bør ligeledes  rengøres en gang imellem for at sikre, at vandet er sikkert og fri for bakterier og skadelige stoffer. Husk, at høner har brug for en stor mængde vand for at opretholde deres helbred og æglægning, så det er vigtigt at sørge for, at de har adgang til vand hele tiden. En høne drikker ca. 200 ml. om dagen.